Document ID: 32005R1687

A BIZOTTSÁG 1687/2005/EK RENDELETE
(2005. október 14.)
a Belső Piaci Harmonizációs Hivatalnak (védjegyek és formatervezési minták) fizetendő díjakról szóló 2869/95/EK rendelet bizonyos díjak alkalmazásának tekintetében történő kiigazításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közösségi védjegyről szóló, 1993. december 20-i 40/94/EK tanácsi rendeletre (1) és különösen annak 139. cikke (3) bekezdésére,
mivel:
(1)
A 40/94/EK rendelet 139. cikkének (2) bekezdése előírja, hogy a fizetendő díjak összegét úgy kell megállapítani, hogy a belőlük származó bevétel elegendő legyen a Belső Piaci Harmonizációs Hivatal (védjegyek és formatervezési minták) (a továbbiakban „a Hivatal”) költségvetési egyensúlyának biztosításához.
(2)
A Hivatal bevételének jelentős növekedése várható középúton, különösen a közösségi védjegyek megújítási díjainak befizetéséből adódóan.
(3)
Az Európai Közösségnek a védjegyek nemzetközi lajstromozásáról szóló Madridi Megállapodáshoz kapcsolódó 2003/793/EK tanácsi határozat (2) által jóváhagyott Jegyzőkönyvhöz (a továbbiakban: „Madridi Jegyzőkönyv”) való csatlakozásának, valamint az elektronikus úton történő bejegyzési eljárás irányításának egyszerűsítenie kell az eljárást és csökkentenie annak költségeit. A Hivatal hatékony irányítása szintén a kiadások csökkentéséhez vezet.
(4)
Következésképpen a díjak csökkentése megfelelő intézkedésnek bizonyul a szükséges költségvetési egyensúly biztosítására és egyúttal elősegíti a rendszerhez való hozzáférést a felhasználók számára. Mindazonáltal meg kell jegyezni, hogy egy relatív többlet mindig indokolt, mert lehetővé teszi a többé-kevésbé előreláthatatlan helyzetek kezelését, valamint a nemkívánatos deficit elkerülését.
(5)
Ennélfogva indokolt lenne a díjak módosítása az évi körülbelül 35-40 millió eurós csökkentés eléréséhez. Ezt az összeget meg kell osztani a védjegybejelentés és a lajstromozás díjai, valamint a megújítás díja között. Ezenkívül csökkentett díjat kell előírni az elektronikus úton történő védjegybejelentésre.
(6)
A fő mutatók változásait rendszeresen figyelemmel kell kísérni a bevétel és a kiadás közötti egyensúly biztosítása végett.
(7)
Ezért a 2869/95/EK bizottsági rendeletet (3) ennek megfelelően módosítani kell.
(8)
Az e rendeletben előírt intézkedések összhangban vannak a Belső Piaci Harmonizációs Hivatal (védjegyek és formatervezési minták) fellebbezési tanácsainak díjaival, végrehajtási szabályaival és eljárásaival foglalkozó bizottság véleményével,
ELFOGADTA EZT A RENDELETET:
1. cikk
A 2869/95/EK rendelet a következőképpen módosul:
1.
A 2. cikk táblázata a következőképpen módosul:
a)
Az 1. pont helyébe a következő szöveg lép:
„1.
A védjegybejelentés alapdíja egyedi védjegy esetén [26. cikk (2) bek.; 4. szabály a) albek.]
900”.
b)
A következő 1b. pont be lett illesztve:
„1b.
Elektronikus úton történő védjegybejelentés alapdíja egyedi védjegy esetén [26. cikk (2) bek.; 4. szabály a) albek.]
750”.
c)
A 2-tól a 4-ig terjedő pontok helyébe a következő szöveg lép:
„2.
A harmadik áru- vagy szolgáltatási osztály felett minden egyes osztály után fizetendő díj egyedi védjegy esetén [26. cikk (2) bek.; 4. szabály b) albek.]
150
3.
A védjegybejelentés alapdíja együttes védjegy esetén [26. cikk (2) bek. és 64. cikk (3) bek.; 4. szabály a) albek. és 42. szabály]
1 300
4.
A harmadik áru- vagy szolgáltatási osztály felett minden egyes osztály után fizetendő díj együttes védjegy esetén [26. cikk (2) bek. és 64. cikk (3) bek.; 4. szabály b) albek. és 42. szabály]
300”.
d)
A 7-től a 10-ig terjedő pontok helyébe a következő szöveg lép:
„7.
A lajstromozás alapdíja egyedi védjegy esetén [45. cikk; 23. szabály (1) bek. a) albek.]
850
8.
A harmadik áru- vagy szolgáltatási osztály felett minden egyes osztály után fizetendő díj egyedi védjegy esetén [45. cikk; 23. szabály (1) bek. b) albek.]
150
9.
A lajstromozás alapdíja együttes védjegy esetén [45. cikk; 23. szabály (1) bek. a) albek. és 42. szabály]
1 700
10.
A harmadik áru- vagy szolgáltatási osztály felett minden egyes osztály után fizetendő díj együttes védjegy esetén [45. cikk és 64. cikk (3) bek.; 23. szabály (1) bek. b) albek. és 42. szabály]
300”.
e)
A 12-től a 15-ig terjedő pontok helyébe a következő szöveg lép:
„12.
A megújítás alapdíja egyedi védjegy esetén [47. cikk (1) bek.; 30. szabály (2) bek. a) albek.]
1 500
12a.
A megújítás alapdíja egyedi védjegy esetén elektronikus úton [47. cikk (1) bek.; 30. szabály (2) bek. a) albek.]
1 350
13.
A harmadik áru- vagy szolgáltatási osztály felett minden egyes osztály után fizetendő megújítási díj egyedi védjegy esetén [47. cikk (1) bek.; 30. szabály (2) bek. b) albek.]
400
14.
A megújítás alapdíja együttes védjegy esetén [47. cikk (1) bek. és 64. cikk (3) bek.; 30. szabály (2) bek. a) albek. és 42. szabály]
3 000
15.
A harmadik áru- vagy szolgáltatási osztály felett minden egyes osztály után fizetendő megújítási díj együttes védjegy esetén [47. cikk (1) bek. és 64. cikk (3) bek.; 30. szabály (2) bek. b) albek. és 42. szabály]
800”.
2.
Az 5. cikk (1) bekezdésében a b) és a c) albekezdés el lett törölve.
3.
A 8. cikk a következőképpen módosul:
a)
Az (1) bekezdésben a b) és a c) albekezdés el lett törölve.
b)
A (3) bekezdés a) albekezdésében az i. és iii. pont el lett törölve.
4.
A 11. cikk (3) bekezdésének a) és b) albekezdése helyébe a következő szöveg lép:
„a)
egyedi védjegy esetén: 1 450 euró, és szükség esetén a harmadik áru- vagy szolgáltatási osztály felett minden egyes osztály után további 300 euró;
b)
együttes védjegy esetén a 2868/95/EK rendelet 121. szabályának (1) bekezdésében említettek szerint: 2 700 euró, és szükség esetén a harmadik áru- vagy szolgáltatási osztály felett minden egyes osztály után további 600 euró.”
5.
A 12. cikk (2) bekezdésének a) és b) albekezdése helyébe a következő szöveg lép:
„a)
egyedi védjegy esetén: 1 200 euró, és a nemzetközi lajstromban szereplő, harmadik áru- vagy szolgáltatási osztály felett minden egyes osztály után további 400 euró;
b)
együttes védjegy esetén a 2868/95/EK rendelet 121. szabályának (1) bekezdésében említettek szerint: 2 700 euró, és a nemzetközi lajstromban szereplő, harmadik áru- vagy szolgáltatási osztály felett minden egyes osztály után további 800 euró.”
6.
A 13. cikk (1) bekezdésének a) és b) albekezdése helyébe a következő szöveg lép:
„a)
egyedi védjegy esetén: 850 euró, és a nemzetközi lajstromban szereplő, harmadik áru- vagy szolgáltatási osztály felett minden egyes osztály után további 150 euró;
b)
együttes védjegy esetén: 1 700 euró, és a nemzetközi lajstromban szereplő, harmadik áru- vagy szolgáltatási osztály felett minden egyes osztály után további 300 euró.”
2. cikk
Amennyiben a 2., 11. és 12. cikkben előírt díjak összege megváltozik, a következő átmeneti rendelkezéseket kell alkalmazni:
1.
A közösségi védjegy bejelentési díjának összege, beleértve adott esetben az osztályonkénti díjakat, megfelel a kérelem átvételekor hatályos rendeletben megszabott összegnek a 40/94/EK rendelet 25. cikke (1) bekezdése a) vagy b) albekezdésének értelmében.
2.
A közösségi védjegy bejelentési díjának összege, beleértve adott esetben az osztályonkénti díjakat, megfelel az értesítés elküldésekor hatályos rendeletben megszabott összegnek a 2868/95/EK bizottsági rendelet 23. szabályának (2) bekezdésében előírtak szerint.
3.
Minden más kérelem előterjesztéséért vagy egy egészen más jogi aktus kezdeményezéséért fizetendő díj összege megfelel a fizetéskor hatályos rendeletben megszabott összegnek.
4.
A 11. és a 12. cikkben előírt díjak összegét a védjegyek nemzetközi lajstromozásáról szóló Madridi Megállapodás és az ezen Megállapodásra vonatkozó Jegyzőkönyv közös végrehajtási rendeletével összhangban rögzítették.
3. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. október 14-én.

Labels: 7
2
15